**การศึกษาสภาพปัญหาการวิจัยในชั้นเรียนของนักศึกษาฝึกประสบการณ์วิชาชีพครู**

**มหาวิทยาลัยราชภัฏบุรีรัมย์**

**The study of Research Problems in the Classroom of Internship Students in Teaching Buriram Rajabhat University**

**อรนุช ศรีคำ1**

**Oranut Srikham1**

**บทคัดย่อ**

การศึกษาสภาพปัญหาการวิจัยในชั้นเรียนของนักศึกษาฝึกประสบการณ์วิชาชีพครู มหาวิทยาลัยราชภัฏบุรีรัมย์ มีวัตถุประสงค์ เพื่อศึกษาสภาพปัญหาและแนวทางในการพัฒนากระบวนการวิจัยในชั้นเรียนของนักศึกษาฝึกประสบการณ์วิชาชีพครู มหาวิทยาลัยราชภัฏบุรีรัมย์ นำเสนอสภาพปัญหา และแนวทางในการพัฒนากระบวนการวิจัยในชั้นเรียน กลุ่มตัวอย่าง ได้แก่ ครูพี่เลี้ยง จำนวน 12 คน เลือกแบบเจาะจง และนักศึกษาครูที่กำลังปฏิบัติการสอนในสถานศึกษา ภาคเรียนที่ 2 ปีการศึกษา 2562 จำนวน 399 คน โดยการสุ่มแบบแบ่งชั้น เครื่องมือที่ใช้ในการวิจัย ได้แก่ แบบสัมภาษณ์ และแบบสอบถามสภาพปัญหาการวิจัยในชั้นเรียนของนักศึกษาฝึกประสบการณ์วิชาชีพครู จำนวน 15 ข้อ สถิติที่ใช้ในการวิเคราะห์ข้อมูล ได้แก่ ค่าเฉลี่ย ร้อยละ และส่วนเบี่ยงเบนมาตรฐาน ผลการวิจัย พบว่า สภาพปัญหาด้านการวิจัยในชั้นเรียนของนักศึกษาฝึกประสบการณ์วิชาชีพครู จากการสัมภาษณ์ครูพี่เลี้ยง นักศึกษายังขาดความรู้ ความเข้าใจ ขาดทักษะในการทำวิจัยในชั้นเรียนขาดเอกสาร ตำรา แหล่งศึกษาค้นคว้าเกี่ยวกับการทำวิจัยในชั้นเรียน และขาดผู้เชี่ยวชาญที่จะคอยให้คำปรึกษาแนะนำเกี่ยวกับการทำวิจัย ปัญหาในการกำหนดหัวข้อวิจัย เนื่องจากการกำหนดหรือเลือกหัวข้อวิจัยในชั้นเรียน ไม่ได้มาจากปัญหาที่เกิดขึ้นในห้องเรียนจริง ปัญหาเรื่องการสร้างและการหาคุณภาพเครื่องมือ การวิเคราะห์ข้อมูล

จากการสอบถามสภาพปัญหาการวิจัยในชั้นเรียนโดยรวมของนักศึกษาฝึกประสบการณ์วิชาชีพครูอยู่ในระดับปานกลาง ได้แก่ ปัญหาเกี่ยวกับการใช้สถิติในการวิเคราะห์ข้อมูล ปัญหาเกี่ยวกับการทำวิจัยในชั้นเรียน ปัญหาเกี่ยวกับขั้นตอนการทำวิจัยในชั้นเรียน ปัญหาเกี่ยวกับการสร้างเครื่องมือชนิดต่าง ๆ ปัญหาเกี่ยวกับการหาคุณภาพเครื่องมือ ปัญหาเกี่ยวกับการค้นหว้าหาข้อมูลที่เกี่ยวข้องกับการทำวิจัย และปัญหาเกี่ยวกับการออกแบบการวิจัย

สำหรับแนวทางการพัฒนานักศึกษาฝึกประสบการณ์วิชาชีพครูเกี่ยวกับการทำวิจัยในชั้นเรียน ได้ข้อสรุปเกี่ยวกับแนวทางการพัฒนา ด้านกระบวนการวิจัย คือ ควรมีการวางแผนการทำวิจัยในชั้นเรียนในภาคการศึกษาแรกของการฝึกสอน เพราะเป็นการเตรียมความพร้อม มีเวลาในการทำความเข้าใจเกี่ยวกับกระบวนการวิจัย นักศึกษาควรมีความกระตือรือร้นที่จะค้นคว้าหาข้อมูลเกี่ยวกับการทำวิจัย และกล้าที่จะขอคำแนะนำจากผู้ที่มีความรู้ ความเชี่ยวชาญ ในการทำวิจัย

**คำสำคัญ :** วิจัยในชั้นเรียน สภาพปัญหาการวิจัยในชั้นเรียน นักศึกษาฝึกประสบการณ์วิชาชีพครู

**Abstract**

A study of research problems in the classroom of students practicing teacher professional experience Buriram Rajabhat University have a purpose To study the problems and guidelines for the development of the research process in the classroom of the students practicing the teacher's professional experience. Buriram Rajabhat University present a problem and guidelines for developing research processes in the classroom The sample group consisted of 12 mentors, selected by specific method. and 399 students and teachers who are teaching in educational institutions during the second semester of the academic year 2019 by randomly stratified The research instruments were interview form and questionnaire on condition of research problems in classroom of 15 students practicing teacher professional experience. The statistics used for data analysis were mean, percentage and standard deviation. Research Problems in the Classroom of Professional Teacher Experience Training Students From an interview with a mentor Students still lack knowledge and understanding, lack of research skills in class, lack of documents, textbooks, and research resources in class. and lack of specialists to provide advice on conducting research Problems in formulating research topics due to the assignment or selection of research topics in class It's not from a real classroom problem. Problems with building and acquiring tool quality data analysis

From the questionnaire, the overall classroom research problem of the students practicing teaching professional experience was at moderate level, i.e. the problem of using statistics in data analysis. Problems with doing research in the classroom Problems with the classroom research process Problems with creating different types of tools, problems with finding tool quality. Problems with finding information related to research and problems with research design.

For guidelines for developing students to practice teaching professional experience about conducting research in the classroom. draw conclusions about development guidelines Regarding the research process, classroom research should be planned in the first semester of the teaching practice. because it is preparation Have time to understand the research process. Students should be actively researching. and dare to seek advice from knowledgeable people expertise in research

**Keyword :** Classroom Research, Research problems in the classroom, Internship Students in Teaching

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1กลุ่มวิชาทดสอบและวิจัยการศึกษา คณะครุศาสตร์ มหาวิทยาลัยราชภัฏบุรีรัมย์ E-mail : oranutsri@gmail.com

**บทนำ**

ในบริบทของมหาวิทยาลัยและสถาบันที่เกี่ยวข้องกับการฝึกหัดครูในประเทศไทย การให้ความรู้และทักษะแก่ผู้เรียนด้านการวิจัยในชั้นเรียนเป็นสิ่งที่ต้องทำ เพราะเป็นองค์ความรู้พื้นฐานสำหรับคนที่จะไปประกอบอาชีพครูในอนาคต โดยผู้เรียนจะเกี่ยวข้องกับการทำวิจัยสองช่วงเวลาคือ ขณะที่เรียนรายวิชาในมหาวิทยาลัยและขณะออกฝึกประสบการณ์วิชาชีพในสถานศึกษา การจัดการเรียนรู้ในรายวิชาสำหรับผู้เรียนจะมีลักษณะเป็นการบรรยายประกอบกับการทำกิจกรรม และมีการฝึกให้ผู้เรียนได้ทดลองทำวิจัยด้วย และเมื่อออกฝึกประสบการณ์วิชาชีพผู้เรียนจะได้ใช้การวิจัยปฏิบัติการ ในชั้นเรียนเพื่อแก้ปัญหาที่เกิดขึ้น (สุวิมล ว่องวาณิช. 2560 : 11)

พระราชบัญญัติการศึกษาแห่งชาติ, 2542 ในยุทธศาสตร์ชาติ 20 ปี (พ.ศ. 2561-2580) ยุทธศาสตร์ที่ 3 การพัฒนาและเสริมสร้างศักยภาพทรัพยากรมนุษย์กำหนดให้มีแนวทาง การปฏิรูปการเรียนรู้แบบพลิกโฉมเพื่อพัฒนาระบบการเรียนรู้ที่ตอบสนองต่อการเปลี่ยนแปลงในศตวรรษที่ 21 และในการดำเนินงานปฏิรูปดังกล่าว ต้องให้มีการเปลี่ยนโฉมบทบาท ครู ให้เป็นครูยุคใหม่ โดยปรับบทบาทจาก ครูสอน เป็นโค้ช หรือ ผู้อำนวยการการเรียนรู้ ทำหน้าที่กระตุ้น สร้างแรงบันดาลใจ แนะนำวิธีเรียนรู้และวิธีจัดระเบียบการสร้างความรู้ ออกแบบกิจกรรมและสร้างนวัตกรรมการเรียนรู้ให้ผู้เรียน และมีบทบาทเป็นนักวิจัยพัฒนากระบวนการเรียนรู้เพื่อผลสัมฤทธิ์ของเด็ก รวมทั้งปรับระบบการผลิตและพัฒนาครูตั้งแต่การดึงดูด คัดสรร ผู้มีความสามารถสูง ให้เข้ามาเป็นครูคุณภาพ มีระบบการพัฒนาศักยภาพครูอย่างต่อเนื่อง

การพัฒนาสมรรถนะการวิจัยของนักศึกษาฝึกประสบการณ์วิชาชีพครูที่จะไปเป็นครูใน อนาตคจะต้องจัดการเรียนรู้ให้ผู้เรียนมีความรู้ความเข้าใจ มีทักษะการวิจัย เจตคติที่ดี ต่อการวิจัยและมีคุณลักษณะของนักวิจัย เพื่อให้ผู้เรียนเกิดการพัฒนาตนเอง การจัดการศึกษาระดับอุดมศึกษา เน้นการจัดการเรียนรู้ที่ เน้นผู้เรียนเป็นสำคัญ การนำทฤษฎีการสร้างองค์ความรู้ด้วยตนเอง (Constructionism) เป็นทฤษฎีที่เน้นผู้เรียนเป็นผู้สร้างองค์ความรู้ด้วยตนเองมีพื้นฐานกระบวนการสร้างความรู้ ผู้เรียนสามารถสร้างความรู้ด้วยตนเอง ไม่ใช่เกิดจากการ รับรู้ข้อมูลที่ผู้สอนอย่างเดียว แต่ความรู้จะเกิดจากการแปลความหมายของความรู้และประสบการณ์ทีได้รับ และกระบวนการเรียนรู้ จะมีประสิทธิภาพสูงสุด หากผู้เรียนอยู่ในบริบทจริง และได้แสดงบทบาทในการเรียนรู้อย่างเต็มที่ (ทิศนา แขมมณี. 2557 : 39)

ข้อมูลข้างต้นดังกล่าวจะเห็นได้ว่าการดำเนินการวิจัยในชั้นเรียนเป็นเรื่องที่สำคัญและจำเป็นที่ครูทุกคนจะต้องดำเนินการ เพื่อให้สอดคล้องกับแนวทางของการปฏิรูปการศึกษาที่เน้นให้ครูดำเนินการวิจัยควบคู่ไปกับการจัดการเรียนการสอนและการที่ครูจะดำเนินการวิจัยในชั้นเรียนได้นั้นครูเองต้องมีความรู้ ความเข้าใจ และมีทักษะในด้านการทำวิจัยในชั้นเรียน ดังนั้นการพัฒนาครูด้านการวิจัยในชั้นเรียนจึงเป็นสิ่งจำเป็นที่ต้องดำเนินการ ซึ่งการพัฒนาครูด้านการวิจัยในชั้นเรียนที่ผ่านมาไม่ค่อยประสบความสำเร็จเท่าที่ควร เพราะวิธีการพัฒนาครูส่วนมากไม่สอดคล้องกับวิถีชีวิต และความต้องการในการปฏิบัติงานจริงของครู และตัวครูผู้สอนเองก็ยังคงประสบปัญหาในด้านการวิจัยในชั้นเรียนในหลายเรื่อง เช่น ขาดความรู้ความเข้าใจ และขาดทักษะในการทำวิจัยในชั้นเรียน ขาดการนิเทศติดตามให้ความช่วยเหลือ ขาดแรงจูงใจในการทำงาน มีภาระงานที่รับผิดชอบมาก ขาดเอกสารตำราที่จะศึกษาหาความรู้ ซึ่งล้วนแล้วเป็นสาเหตุที่สำคัญที่ทำให้การพัฒนาครูด้านการวิจัยในชั้นเรียนไม่ประสบความสำเร็จ

จากความสำคัญของการวิจัยดังกล่าว นักศึกษาครูซึ่งจะต้องเป็นครูผู้สอนในสถานศึกษาในอนาคตหลัง สำเร็จการศึกษา จึงจำเป็นที่จะต้องมีสมรรถนะด้านการวิจัยเพื่อใช้เป็นส่วนหนึ่งของการจัดการเรียนรู้ หรือใช้สำหรับการแก้ปัญหาที่เกิดขึ้นในระหว่างการจัดการเรียนรู้ หลักสูตรครุศาสตรบัณฑิตของมหาวิทยาลัยราชภัฏบุรีรัมย์ นักศึกษาจะได้เรียนรู้การวิจัยการศึกษา โดยหลักสูตร กำหนดให้นักศึกษาได้เรียนรู้เกี่ยวกับ ทฤษฎีที่ใช้ในการวิจัย รูปแบบการวิจัยการออกแบบการวิจัย กระบวนการวิจัย สถิติเพื่อการวิจัย การวิจัยในชั้นเรียน การฝึกปฏิบัติการวิจัย (มหาวิทยาลัยราชภัฏบุรีรัมย์) ดังนั้น ในกระบวนการเรียนการสอนควรจะเน้นให้ผู้เรียนเกิดความรู้และทักษะในการ วิจัย ซึ่งสอดคล้องกับแนวทางการพัฒนาทรัพยากรมนุษย์ในศตวรรษที่ 21 ที่มุ่งพัฒนาคุณภาพการศึกษา โดยการพัฒนาหลักสูตร คุณภาพของครู พร้อมทั้งการสร้างกระบวนการเรียนรู้ที่ส่งเสริมให้ผู้เรียนมี ความรู้และทักษะ (สำนักงานเลขาธิการสภาการศึกษา,

2557: 2)

หลักสูตรครุศาสตรบัณฑิตของคณะครุศาสตร์ มหาวิทยาลัยราชภัฏบุรีรัมย์ มุ่งเน้นการพัฒนาบัณฑิตที่สำเร็จการศึกษา ให้มีความรู้และความสามารถตามเกณฑ์มาตรฐานวิชาชีพครูอย่างมีประสิทธิภาพสามารถจัดการเรียนรู้ โดยใช้วิทยาการที่ทันสมัยและสอดคล้อง กับการเปลี่ยนแปลงในศตวรรษที่ 21 และเตรียมความพร้อมสู่ประชาคมอาเซียน เป็นผู้มีคุณธรรมจริยธรรม มีเจตคติ ที่ดีต่อวิชาชีพครูและมีจิตวิญญาณของความเป็นครู โดยใช้กระบวนการเรียนรู้ภาคทฤษฎีควบคู่กับการฝึกปฏิบัติงาน ในวิชาชีพครู รวมทั้งปฏิบัติการสอนในสถานศึกษา เพื่อให้นักศึกษาได้ปฏิบัติการสังเกตการ จัดการเรียนรู้ และการปฏิบัติการสอนในสถานศึกษา จัดทำแผนการจัดการเรียนรู้ ให้ผู้เรียนสร้างความรู้ด้วยตนเอง การทดลองสอนในสถานการณ์จำลองและสถานการณ์จริง การออกแบบทดสอบ ข้อสอบหรือเครื่องมือวัดผล การตรวจข้อสอบ การให้คะแนน และการตัดสินผลการเรียน การสอบภาคปฏิบัติและการให้คะแนน และการทำวิจัยเพื่อ แก้ปัญหาผู้เรียนสู่การพัฒนาความเป็นครูมืออาชีพ ในการ ทำวิจัยปฏิบัติการในชั้นเรียนขณะฝึกประสบการณ์สอนและฝึกประสบการณ์วิชาชีพของนักศึกษา ที่ผ่านมาพบว่า ผลการปฏิบัติด้านการวิจัยในชั้นเรียนยังไม่ประสบผลสำเร็จ นักศึกษายังขาดทักษะการทำวิจัยในชั้นเรียน

ด้วยเหตุผลดังกล่าว เห็นได้ว่าการวิจัยในชั้นเรียนจำเป็นต่อการพัฒนาคุณภาพนักศึกษาครู จึงมีความสนใจที่จะศึกษาสภาพปัญหาการทำวิจัยในชั้นเรียนของนักศึกษาครู เพื่อให้นักศึกษาสามารถดำเนินการวิจัยในชั้นเรียนให้มีคุณภาพ เกิดประสิทธิภาพสูงสุด ส่งเสริมและพัฒนาสมรรถนะการทำวิจัยในชั้นเรียน พัฒนากระบวนการเรียนการสอน ทำให้นักศึกษาครูมีความรู้ความสามารถพร้อมที่จะออกไปปฏิบัติหน้าที่ครูได้อย่างสมบูรณ์ รวมทั้งเป็นแนวทางในการนำไปประยุกต์ใช้ในการให้คำแนะนำการเป็นที่ปรึกษาของครูพี่เลี้ยงต่อไป

**วัตถุประสงค์**

1. เพื่อศึกษาสภาพปัญหาการทำวิจัยในชั้นเรียนของนักศึกษาฝึกประสบการณ์วิชาชีพครู มหาวิทยาลัยราชภัฏบุรีรัมย์

2. เพื่อศึกษาแนวทางการพัฒนาการทำวิจัยในชั้นเรียนของนักศึกษาฝึกประสบการณ์วิชาชีพครู มหาวิทยาลัยราชภัฏบุรีรัมย์

**ขอบเขตการวิจัย**

การวิจัยในครั้งนี้ ผู้วิจัยกำหนดขอบเขตการวิจัยตามขั้นตอนการการดำเนินการวิจัย โดยกำหนดขอบเขตการวิจัย ดังนี้

ด้านประชากรและกลุ่มตัวอย่าง ประชากร ได้แก่ นักศึกษาฝึกประสบการณ์วิชาชีพครู และครูพี่เลี้ยง ภาคเรียนที่ 2 ปีการศึกษา 2562 กลุ่มตัวอย่าง คือ ครูพี่เลี้ยงจำนวน 12 คน ใช้การเลือกแบบเจาะจงตามความสมัครใจ และนักศึกษาฝึกประสบการณ์วิชาชีพครู จำนวน 399 คน ใช้การสุ่มแบบแบ่งชั้น โดยใช้สาขาวิชาในการแบ่งชั้น

ด้านเนื้อหา เนื้อหาที่ศึกษาเกี่ยวข้องกับการวิจัยในชั้นเรียนประเด็นต่าง ๆ ได้แก่ ความรู้พื้นฐานเกี่ยวกับการวิจัย การเลือกปัญหาการวิจัย การศึกษาเอกสารและงานวิจัยที่เกี่ยวข้อง ตัวแปรและสมมุติฐานในการวิจัย ประชากรและกลุ่มตัวอย่าง เครื่องมือและเทคนิคในการรวบรวมข้อมูล การตรวจสอบคุณภาพเครื่องมือที่ใช้ในการวิจัย การวิเคราะห์ข้อมูลและสถิติพื้นฐาน และการเขียนรายงานการวิจัย

**วิธีดำเนินการวิจัย**

การศึกษาวิจัยเรื่อง การศึกษาสภาพปัญหาการวิจัยในชั้นเรียนของนักศึกษาฝึกประสบการณ์วิชาชีพครู มหาวิทยาลัยราชภัฏบุรีรัมย์ ครั้งนี้ ผู้วิจัยใช้รูปแบบการวิจัยเชิงสำรวจ (Survey Research)

**ประชากรและกลุ่มตัวอย่าง**

1. ประชากรในการวิจัยครั้งนี้ ได้แก่ นักศึกษาฝึกประสบการณ์วิชาชีพครู จำนวน 548 คน และครูพี่เลี้ยง จำนวน 12 คน ภาคเรียนที่ 2 ปีการศึกษา 2562

2. กลุ่มตัวอย่างที่ใช้ในการวิจัย คือ ครูพี่เลี้ยงจำนวน 12 คน ใช้การเลือกแบบเจาะจงตามความสมัครใจ และนักศึกษาฝึกประสบการณ์วิชาชีพครู กำหนดขนาดกลุ่มตัวอย่าง โดยใช้สูตรของ Taro Yamane ใช้การสุ่มแบบแบ่งชั้น โดยใช้สาขาวิชาในการแบ่งชั้น ได้ขนาดกลุ่มตัวอย่างเท่ากับ 231 คน ผู้วิจัยเก็บเพิ่มเป็น จำนวน 399 คน

**เครื่องมือที่ใช้ในการวิจัย**

เครื่องมือที่ใช้ในการเก็บข้อมูล ได้แก่ แบบสอบถามสภาพปัญหาการวิจัยในชั้นเรียน ชนิดมาตราส่วนประมาณค่า (Rating Scale) จำนวน 15 ข้อ และแบบสัมภาษณ์สภาพปัญหาการวิจัยในชั้นเรียน จำนวน 4 ข้อ มีขั้นตอนดังนี้

1. ศึกษาค้นคว้า ทฤษฎี เอกสารและงานวิจัยที่เกี่ยวข้องกับการวิจัยในชั้นเรียน เพื่อสร้างเครื่องมือในการเก็บข้อมูล

2. สร้างเครื่องมือแบบสอบถามสภาพปัญหาการวิจัยในชั้นเรียน ชนิดมาตราส่วนประมาณค่า (Rating Scale) และแบบสัมภาษณ์สภาพปัญหาการวิจัยในชั้นเรียน

3. นำแบบสอบถามที่สร้างขึ้นให้ผู้เชี่ยวชาญพิจารณาด้านความเหมาะสมของข้อความ (Validity) จำนวน 3 ท่าน

4. ปรับปรุงแก้ไขแบบประเมินตามที่ผู้เชี่ยวชาญเสนอแนะ แล้วนำไปทดลองใช้ (Try Out) กับกลุ่มตัวอย่าง จำนวน 30 คน จากนั้นนำผลการทดลองใช้มาหาคุณภาพ

5. หาคุณภาพของแบบประเมินรายข้อ ได้แก่ ค่าอำนาจจำแนก โดยวิธี Item total Correlation ผ่านเกณฑ์ จำนวน 15 ข้อ มีค่าอำนาจจำแนกรายข้อ ตั้งแต่ .75 ถึง และหาค่าความเชื่อมั่นทั้งฉบับด้วยสัมประสิทธิ์แอลฟา (Alpha Coefficient) ตามวิธีของครอนบาค (Cronbach ได้ค่าความเชื่อมั่นของแบบประเมินทั้งฉบับเท่ากับ .964

**การเก็บข้อมูล**

การวิจัยครั้งนี้เป็นการศึกษาสภาพปัญหาการทำวิจัยในชั้นเรียน ซึ่งมีรายละเอียดในการดำเนินการ ดังนี้

1. ศึกษาเอกสารทางวิชาการเกี่ยวกับการศึกษาสภาพปัญหาการวิจัยในชั้นเรียนของนักศึกษา

2. กำหนดกลุ่มตัวอย่างผู้ให้ข้อมูล ได้แก่ ครูพี่เลี้ยง และนักศึกษาฝึกประสบการณ์วิชาชีพครู

3. ดำเนินการสัมภาษณ์ และสอบถาม สภาพปัญหาและแนวทางในการพัฒนาการทำวิจัยในชั้นเรียนของนักศึกษาฝึกประสบการณ์วิชาชีพครู แบ่งเป็นการสัมภาษณ์ สนทนากลุ่ม ครูพี่เลี้ยงถึงสภาพปัญหาที่เกิดขึ้นในการทำวิจัยในชั้นเรียนของนักศึกษาครู โดยการสัมภาษณ์แบบมีโครงสร้าง และสอบถามนักศึกษาครูเกี่ยวกับปัญหาการวิจัยในชั้นเรียน โดยใช้แบบสอบถาม ชนิดมาตราส่วนประมาณค่า (Rating Scale) จำนวน 15 ข้อ

4. รวบรวมข้อมูลที่ได้จากการบันทึก การสังเกต สอบถาม มารวบรวมและจัดเป็นหมวดหมู่ตามกรอบแนวคิดของการวิจัย ตรวจสอบคุณภาพ ความถูกต้องของข้อมูล

5. นำข้อมูลที่ได้มาวิเคราะห์สังเคราะห์ตามจุดประสงค์ของการวิจัย

**การวิเคราะห์ข้อมูล**

สถิติที่ใช้ในการวิเคราะห์ข้อมูลเป็นสถิติพื้นฐาน ได้แก่ ค่าเฉลี่ย ร้อยละ และส่วนเบี่ยงเบนมาตรฐาน

**ผลการวิจัย**

การศึกษาสภาพปัญหาการวิจัยในชั้นเรียนของนักศึกษาฝึกประสบการณ์วิชาชีพครู มหาวิทยาลัยราชภัฏบุรีรัมย์ ผู้วิจัยได้นำเสนอผลการวิจัย ดังนี้ ได้แก่ ตอนที่ 1 การสัมภาษณ์ครูพี่เลี้ยง เรื่อง สภาพปัญหาและแนวทางการพัฒนาการวิจัยในชั้นเรียนของนักศึกษาฝึกประสบการณ์วิชาชีพครู ตอนที่ 2 สภาพปัญหาการทำวิจัยในชั้นเรียนของนักศึกษาฝึกประสบการณ์วิชาชีพครู

**ตอนที่ 1** การสัมภาษณ์ครูพี่เลี้ยง เรื่อง สภาพปัญหาและแนวทางการพัฒนาการวิจัยในชั้นเรียนของนักศึกษาครู

สภาพปัญหาด้านการวิจัยในชั้นเรียนของนักศึกษาฝึกประสบการณ์วิชาชีพครู จากการสัมภาษณ์ครูพี่เลี้ยง พบว่า นักศึกษายังขาดความรู้ ความเข้าใจ ขาดทักษะในการทำวิจัยในชั้นเรียนขาดเอกสาร ตำรา แหล่งศึกษาค้นคว้าเกี่ยวกับการทำวิจัยในชั้นเรียน และขาดผู้เชี่ยวชาญที่จะคอยให้คำปรึกษาแนะนำเกี่ยวกับการทำวิจัย ปัญหาในการกำหนดหัวข้อวิจัย เนื่องจากการกำหนด หรือเลือกหัวข้อวิจัยในชั้นเรียน ไม่ได้มาจากปัญหาที่เกิดขึ้นในห้องเรียนจริง ปัญหาเรื่องการสร้างและการหาคุณภาพเครื่องมือ การวิเคราะห์ข้อมูล

แนวทางการพัฒนานักศึกษาฝึกประสบการณ์วิชาชีพครู เกี่ยวกับการทำวิจัยในชั้นเรียน ได้ข้อสรุปเกี่ยวกับแนวทางการพัฒนา ด้านกระบวนการวิจัย คือ ควรมีการวางแผนการทำวิจัยในชั้นเรียนในภาคการศึกษาแรกของการฝึกสอน เพราะเป็นการเตรียมความพร้อม มีเวลาในการทำความเข้าใจเกี่ยวกับกระบวนการวิจัย นักศึกษาควรมีความกระตือรือร้นที่จะค้นคว้าหาข้อมูลเกี่ยวกับการทำวิจัย และกล้าที่จะขอคำแนะนำจากผู้ที่มีความรู้ ความเชี่ยวชาญในการทำวิจัย

**ตอนที่ 2** สภาพปัญหาการทำวิจัยในชั้นเรียนของนักศึกษาฝึกประสบการณ์วิชาชีพครู จากการสอบถามจากนักศึกษา แสดงผลดังตารางที่ 1

**ตารางที่ 1** แสดงค่าเฉลี่ยและส่วนเบี่ยงเบนมาตรฐานระดับความคิดเห็นต่อสภาพปัญหาการวิจัยในชั้นเรียน

ของนักศึกษาฝึกประสบการณ์วิชาชีพครู

| **ลำดับที่** | **รายการ** | **ผลการประเมิน** | | **แปลค่า** |
| --- | --- | --- | --- | --- |
|  | **S.D.** |
| 1 | ปัญหาเกี่ยวกับการทำวิจัยในชั้นเรียน | 3.10 | .909 | ปานกลาง |
| 2 | ปัญหาเกี่ยวกับขั้นตอนการทำวิจัยในชั้นเรียน | 3.10 | .895 | ปานกลาง |
| 3 | ปัญหาเกี่ยวกับการกำหนดปัญหาการวิจัย | 2.92 | .016 | ปานกลาง |
| 4 | ปัญหาเกี่ยวกับการกำหนดวัตถุประสงค์ | 2.77 | .055 | ปานกลาง |
| 5 | ปัญหาเกี่ยวกับการกำหนดตัวแปร | 2.86 | .042 | ปานกลาง |
| 6 | ปัญหาการกำหนดกรอบแนวคิด การวิจัย | 2.89 | .039 | ปานกลาง |
| 7 | ปัญหาเกี่ยวกับการค้นหว้าหาข้อมูลที่เกี่ยวข้องกับการทำวิจัย | 3.01 | .996 | ปานกลาง |
| 8 | ปัญหาเกี่ยวกับการออกแบบการวิจัย | 3.01 | .983 | ปานกลาง |
| 9 | ปัญหาเกี่ยวกับประชากรและกลุ่มตัวอย่าง | 2.70 | .039 | ปานกลาง |
| 10 | ปัญหาเกี่ยวกับการสร้างเครื่องมือชนิดต่าง ๆ | 3.10 | .975 | ปานกลาง |
| 11 | ปัญหาเกี่ยวกับการหาคุณภาพเครื่องมือ | 3.10 | .006 | ปานกลาง |
| 12 | ปัญหาเกี่ยวกับการใช้สถิติในการวิเคราะห์ข้อมูล | 3.17 | .009 | ปานกลาง |
| 13 | ปัญหาเกี่ยวกับการสรุปผลการวิเคราะห์ข้อมูล | 2.99 | .983 | ปานกลาง |
| 14 | ปัญหาเกี่ยวกับการอภิปรายผลการวิจัย | 2.97 | .961 | ปานกลาง |
| 15 | ปัญหาเกี่ยวกับการเขียนรายงานการวิจัย | 2.99 | .967 | ปานกลาง |
| รวม | | 2.98 | .525 | ปานกลาง |

จากตารางที่ 1 พบว่า สภาพปัญหาการวิจัยในชั้นเรียนโดยรวมของนักศึกษาฝึกประสบการณ์วิชาชีพครูอยู่ในระดับปานกลาง มีค่าเฉลี่ยเท่ากับ 2.98 ส่วนเบี่ยงเบนมาตรฐาน .525 ปัญหาที่มีค่าเฉลี่ยสูงสุดคือ ปัญหาเกี่ยวกับการใช้สถิติในการวิเคราะห์ข้อมูล มีค่าเฉลี่ยเท่ากับ 3.17 รองลงมาคือ ปัญหาเกี่ยวกับการทำวิจัยในชั้นเรียน ปัญหาเกี่ยวกับขั้นตอนการทำวิจัยในชั้นเรียน ปัญหาเกี่ยวกับการสร้างเครื่องมือชนิดต่าง ๆ ปัญหาเกี่ยวกับการหาคุณภาพเครื่องมือ มีค่าเฉลี่ยเท่ากับ 3.10 และปัญหาเกี่ยวกับการค้นหว้าหาข้อมูลที่เกี่ยวข้องกับการทำวิจัย และปัญหาเกี่ยวกับการออกแบบการวิจัย มีค่าเฉลี่ยเท่ากับ 3.01 ตามลำดับ

**อภิปรายผลการวิจัย**

ปัญหาด้านการวิจัยในชั้นเรียนของนักศึกษาฝึกประสบการณ์วิชาชีพครู จากการสัมภาษณ์ครูพี่เลี้ยง พบว่า นักศึกษายังขาดความรู้ ความเข้าใจ ขาดทักษะในการทำวิจัยในชั้นเรียนขาดเอกสาร ตำรา แหล่งศึกษาค้นคว้าเกี่ยวกับการทำวิจัยในชั้นเรียน และขาดผู้เชี่ยวชาญที่จะคอยให้คำปรึกษาแนะนำเกี่ยวกับการทำวิจัย ปัญหาในการกำหนดหัวข้อวิจัย เนื่องจากการกำหนด หรือเลือกหัวข้อวิจัยในชั้นเรียน ไม่ได้มาจากปัญหาที่เกิดขึ้นในห้องเรียนจริง ปัญหาเรื่องการสร้างและการหาคุณภาพเครื่องมือ การวิเคราะห์ข้อมูล ซึ่งตรงกับข้อมูลการสอบถามนักศึกษาฝึกประสบการณ์วิชาชีพครู เกี่ยวกับปัญหาการวิจัยในชั้นเรียน คือ สภาพปัญหาการวิจัยในชั้นเรียนโดยรวมของนักศึกษาฝึกประสบการณ์วิชาชีพครู อยู่ในระดับปานกลาง ปัญหาที่มีค่าเฉลี่ยสูงสุดคือ ปัญหาเกี่ยวกับการใช้สถิติในการวิเคราะห์ข้อมูล รองลงมา คือ ปัญหาเกี่ยวกับการทำวิจัยในชั้นเรียน ปัญหาเกี่ยวกับขั้นตอนการทำวิจัย ในชั้นเรียน ปัญหาเกี่ยวกับการสร้างเครื่องมือชนิดต่าง ๆ ปัญหาเกี่ยวกับการหาคุณภาพเครื่องมือ ปัญหาเกี่ยวกับการค้นหว้าหาข้อมูลที่เกี่ยวข้องกับการทำวิจัย และปัญหาเกี่ยวกับการออกแบบการวิจัย ซึ่งสอดคล้องกับ จารุนันท์ ขวัญแน่น (2559) ได้ศึกษาสภาพปัญหาการทำวิจัยของนักศึกษาหลักสูตรประกาศนียบัตรบัณฑิต สาขาวิชาชีพครู คณะครุศาสตร์ มหาวิทยาลัยราชภัฏกำแพงเพชร มีประเด็นปัญหาที่พบในภาพรวมอยู่ในระดับมากแยกรายด้าน โดยเรียงลำดับคะแนนเฉลี่ยจากมากไปหาน้อย คือ การสำรวจและการวิเคราะห์ปัญหาการวิจัย การกำหนดวิธีการแก้ปัญหา การนำวิธีการหรือนวัตกรรมไปใช้การสรุปผล และการพัฒนาวิธีการแก้ไขปัญหา สาเหตุน่าจะเกิดจากการที่นักวิจัย ซึ่งเป็นนักศึกษาในระดับหลักสูตรประกาศนียบัตร ยังเป็นผู้ที่ยังมีประสบการณ์ในการทำวิจัยที่น้อย ระยะเวลาในการศึกษาก็เป็นช่วงเวลาที่จำกัดอาจทำให้ความเข้าใจในระเบียบวิธีวิจัยเป็นไปได้น้อยและเป็นเรื่องยากในการทำวิจัยในชั้นเรียน ดังนั้น ในการทำวิจัยในชั้นเรียนของนักศึกษาครูควรมีการพัฒนาความสามารถในการทำวิจัยในชั้นเรียน เช่น การอบรมเชิงปฏิบัติการเพื่อส่งเสริมความสามารถในด้านการวิจัยในชั้นเรียน ของกันต์ฤทัย คลังพหล (2560) วิเชษฐ์ สิงโตและจุฑามาส สุขแยง (2560) ได้พัฒนาความสามารถในการทำวิจัยในชั้นเรียนด้านการวิเคราะห์ข้อมูล ของนักศึกษาฝึกประสบการณ์วิชาชีพครูมหาวิทยาลัยราชภัฏวไลยอลงกรณ์ในพระบรมราชูปถัมภ์ พบว่า ความสามารถในการทําวิจัยในชั้นเรียนด้านการวิเคราะห์ข้อมูลของนักศึกษากลุ่มตัวอย่างหลังได้รับการจัดการอบรมเพิ่มขึ้นกว่าก่อนการอบรม

แนวทางการพัฒนานักศึกษาฝึกประสบการณ์วิชาชีพครูเกี่ยวกับการทำวิจัยในชั้นเรียน คือ ควรมีการวางแผนการทำวิจัยในชั้นเรียน ในภาคการศึกษาแรกของการฝึกสอน เพราะเป็นการเตรียมความพร้อม มีเวลาในการทำความเข้าใจเกี่ยวกับกระบวนการวิจัย นักศึกษาควรมีความกระตือรือร้นที่จะค้นคว้าหาข้อมูลเกี่ยวกับการทำวิจัย และกล้าที่จะขอคำแนะนำจากผู้ที่มีความรู้ ความเชี่ยวชาญในการทำวิจัย ดังเช่นประสาท เนืองเฉลิม (2556) กล่าวว่า การวิจัยการเรียนการสอน เป็นการแสวงหาความรู้ที่ได้จากการสังเกตปรากฏการณ์ทางการเรียนการสอน โดยผ่านวิธีการอธิบายลักษณะของนวัตกรรมการเรียนการสอนที่มีต่อตัวแปรที่สนใจศึกษา การหาความสัมพันธ์ของสิ่งที่สังเกตผ่านกระบวนการที่เกี่ยวข้อง กับการศึกษา ผู้สอนต้องอาศัยกระบวนการแสวงหาความรู้ความเข้าใจที่ถูกต้องในสิ่งที่ต้องศึกษา บนพื้นฐานของหลักการ แนวคิด และทฤษฎีทางการศึกษาร่วมสมัย การออกแบบและพัฒนานวัตกรรมการเรียนการสอนที่มีประสิทธิภาพ มีการเก็บรวบรวมข้อมูลอย่างเหมาะสมตามหลักการวิจัย การจัดระเบียบข้อมูล การวิเคราะห์และการตีความหมายผลที่ได้จากการวิเคราะห์ และรายงานเผยแพร่การวิจัยในรูปแบบต่าง ๆ และการได้รับคำแนะนำที่ดีจากครูพี่เลี้ยงในการทำวิจัย ในชั้นเรียน ซึ่ง Soprano และ Yang (2013:1351-1368) ได้ศึกษาการทําวิจัยแบบกรณีศึกษากับนักศึกษาครูวิทยาศาสตร์ เพื่อค้นหาข้อมูลเชิงลึกเกี่ยวกับผลของการวิจัยปฏิบัติการที่นักศึกษาทําในระหว่างการฝึกสอน ต่อมุมมองของนักศึกษาใน การจัดการเรียนรู้แบบสืบเสาะหาความรู้และความเชื่อมั่นในตนเองของนักศึกษาในการสอนวิทยาศาสตร์ โดยเก็บข้อมูลจากวิดีทัศน์การสะท้อนความคิดของนักศึกษา และแบบประเมินความเชื่อมั่นในตนเอง ผลการวิจัยพบว่า นักศึกษามีพัฒนาการความเข้าใจเกี่ยวกับการจัดการเรียนรู้ สืบเสาะหาความรู้และสามารถจัดการเรียนรู้ รูปแบบสืบเสาะหาความรู้ได้ดีขึ้น รวมทั้งมีความเชื่อมั่นในการสอนของตนเองมากขึ้น ซึ่งการวิจัยปฏิบัติการเป็นเครื่องมือที่ช่วยให้นักศึกษาพัฒนาการสอนวิทยาศาสตร์ของตนเองได้ หรือการขอคำแนะนำจากครูพี่เลี้ยงในการเป็นที่ปรึกษาให้คำแนะนำ ดังเช่น ศักดา สวาทะนันทน์ (2552) ศึกษาเรื่อง บทบาทของอาจารย์พี่เลี้ยงในการพัฒนาสมรรถนะด้านการวิจัยเชิงปฏิบัติการ ในชั้นเรียนของนักศึกษาฝึกประสบการณ์วิชาชีพครู จากการประชุมร่วมกันระหว่างอาจารย์พี่เลี้ยงกับอาจารย์นิเทศก์ เพื่อศึกษาวิเคราะห์สมรรถนะการวิจัยเชิงปฏิบัติการในชั้นเรียนและตัวชี้วัด กรอบระยะของการดำเนินงานตลอดจนบทบาทหน้าที่ของอาจารย์พี่เลี้ยงในแต่ละระยะ ผลที่เกิดขึ้นจากการมีส่วนร่วมของอาจารย์พี่เลี้ยง ในการร่วมกันพัฒนาสมรรถนะด้านการวิจัยเชิงปฏิบัติการในชั้นเรียนให้แก่นักศึกษาฯ ครั้งนี้พบว่า มีส่วนร่วมเรียนรู้กับนักศึกษาในการนำนวัตกรรมและวิธีการมาใช้ในการจัดการเรียนรู้ให้มีความทันสมัย ได้เรียนรู้กระบวนการทำงานอย่างเป็นระบบมีทัศนคติที่ดีต่อการทำงานร่วมกันและที่สำคัญอาจารย์พี่เลี้ยงทุกคนต่างเห็นตรงกันว่าการทำงานร่วมกันในครั้งนี้จะเป็นแบบอย่าง ที่ดีให้แก่นักศึกษา และสามารถพัฒนาความรู้ ความเข้าใจเกี่ยวกับการทำวิจัยเชิงปฏิบัติการในชั้นเรียน โดยผ่านการมีส่วนร่วมและลงมือปฏิบัติจริง

**ข้อเสนอแนะเพื่อนำผลการวิจัยไปใช้**

**1. ข้อเสนอแนะสำหรับการนำผลการวิจัยไปใช้**

1.1 สาเหตุที่พบในการทำวิจัยในชั้นเรียน คือ ขาดเอกสาร ตำรา แหล่งศึกษาค้นคว้าเกี่ยวกับการทำวิจัยในชั้นเรียน และขาดผู้เชี่ยวชาญที่จะคอยให้คำปรึกษาแนะนำเกี่ยวกับการทำวิจัย สถานศึกษาควรให้การสนับสนุนในด้านต่างๆ ที่กล่าวมาตามความสามารถที่จัดให้ได้ เพื่อเป็นการพัฒนาครูด้านการวิจัยในชั้นเรียน ให้เกิดความเชี่ยวชาญและทักษะในการทำวิจัย

1.2 ควรใช้แนวทางการพัฒนาที่หลากหลาย เพื่อเสริมความรู้ และทักษะการวิจัยในชั้นเรียนให้มีประสิทธิภาพมากยิ่งขึ้น

**2. ข้อเสนอแนะในการวิจัยครั้งต่อไป**

2.1 ควรศึกษาเกี่ยวกับปัจจัยที่มีผลต่อการทำวิจัยในชั้นเรียนของนักศึกษาครู เช่น ภารงานที่รับผิดชอบ แรงจูงใจ งบประมาณ ความใฝ่รู้ฯ

2.2 ควรใช้รูปแบบการพัฒนาโดยการโค้ชเพื่อการรู้คิด (cognitive coaching) เพื่อแก้ปัญหาการวิจัยที่เกิดขึ้นในการดำเนินการวิจัยให้ดีขึ้น และมีประสิทธิภาพ

2.3 ศึกษาเกี่ยวกับการส่งเสริมความสามารถด้านการวิจัยในชั้นเรียนของนักศึกษาฝึกประสบการณ์วิชาชีพครู

**เอกสารอ้างอิง**

กันต์ฤทัย คลังพหล. (2560). การวิจัยเพื่อพัฒนาความสามารถในการทำวิจัยในชั้นเรียน ด้านการวิเคราะห์

ข้อมูลของนักศึกษาฝึกประสบการณ์วิชาชีพครู มหาวิทยาลัยราชภัฏวไลยอลงกรณ์ในพระบรม

ราชูปถัมภ์. *วารสารวิจัยทางการศึกษา คณะศึกษาศาสตร์ มศว,* 12(1).

จารุนันท์ ขวัญแน่น. (2559). *การศึกษาปัญหาการทำวิจัยและแนวทางการพัฒนาคุณภาพงานวิจัยของนักศึกษา*

*หลักสูตรประกาศนียบัตรบัณฑิต สาขาวิชาชีพครู คณะครุศาสตร์ มหาวิทยาลัยราชภัฏกำแพงเพชร.*

การประชุมวิชาการระดับชาติ มหาวิทยาลัยราชภัฏกำแพงเพชร ครั้งที่ 3 (ฉบับที่ 1)

ทิศนา แขมมณี. (2557). *ศาสตร์การสอน : องค์ความรู้เพื่อกระบวนการจัดการเรียนรู้ที่มีประสิทธิภาพ.*

กรุงเทพฯ: จุฬาลงกรณ์มหาวิทยาลัย.

ประสาท เนืองเฉลิม. (2556). *วิจัยการเรียนการสอน.* (พิมพ์ครั้งที่ 2). กรุงเทพฯ : สำนักพิมพ์แห่ง

จุฬาลงกรณ์มหาวิทยาลัย.

*พระราชบัญญัติการศึกษาแห่งชาติ พ.ศ. 2542.* ราชกิจจานุเบกษา. เล่มที่ 116 ตอนที่ 74ก หน้า 8-9.

วิชัย วงษ์ใหญ่, และมารุต พัฒผล. (2562). *การโค้ชเพื่อพัฒนาศักยภาพ ผู้เรียน.* กรุงเทพฯ: จรัลสนิทวงศ์การพิมพ์.

วิเชษฐ์ สิงโต, จุฑามาส สุขแยง. (2560). *การศึกษากระบวนการพัฒนาทักษะการทำวิจัยในชั้นเรียน*

*ของนักศึกษาครู สาขาคณิตศาสตร์ โดยใช้ทักษะกระบวนการทางวิทยาศาสตร์เป็นฐาน.*

วิทยานิพนธ์. มหาวิทยาลัยราชภัฏเชียงใหม่.

ศักดา สวาทะนันทน์. (2551). *สมรรถภาพด้านการสอนของนักศึกษาฝึกประสบการณ์วิชาชีพครู (หลักสูตร 5 ปี)*

*ในกลุ่มสาระการเรียนรู้คณิตศาสตร์ โรงเรียนสาธิตมหาวิทยาลัยเชียงใหม่.* มหาวิทยาลัยเชียงใหม่.

สุวิมล ว่องวาณิช. (2560). *การพัฒนาชุดการเรียนรู้เพื่อส่งเสริมทักษะการวิจัยในชั้นเรียนของนิสิตครู.*

จุฬาลงกรณ์มหาวิทยาลัย.

Saprano, K. & Yang, L-L. (2013). Inquiring into science teaching through action reseach: A case

study on pre-service teacher’s inquiry-based science teaching and self-efficacy. *International of Science and Mathematics Education,* 11(6), 1351-1368.